Prantsuse politsei jätkas laupäeval Lyoni pommimehe otsinguid, kes jäid valvekaamerate salvestistele maastikuratta seljas veidi enne plahvatust, edastas kohalik meedia.
Politsei peab meest ohtlikuks ja on inimesi tema eest hoiatanud.
Prantsuse kaguosas asuvas Lyonis kärgatas reedel jalakäijate tänaval arvatavalt pakipomm, vigastades 13 inimest.
Plahvatus toimus Lyoni ajaloolises kesklinnas Saône ja Rhône jõgede vahele jääval alal.
Politsei otsib taga 30. eluaastates maastikurattal liikuvat meest, kes viibis pealtnägijate sõnul ja turvakaamerate andmeil plahvatuse paigas vahetult enne selle kõmatamist.